DEXON ส่งซิกผลงาน Q1 แจ่ม ย้ำเป้ารายได้ปีนี้โต 20%
DEXON ส่งซิกไตรมาส 1/66 กำไรแจ่มกางแผนรายได้โต 15-20% ตามแผนภายใน 3-5 ปี ลุยนำเงินขยายธุรกิจสหรัฐ-ยุโรปตามแผน เพื่อก้าวผู้นำตรวจสอบระบบท่อด้วยเทคโนโลยีขั้นสูงระดับโลก
DEXON ส่งซิกผลงาน Q1/66 แจ่ม ย้ำเป้ารายได้ปีนี้โต 20% เตรียมชงบอร์ดนำเงินระดมทุน ลุยขยายธุรกิจสหรัฐ-ยุโรป
3 เม.ย. 2566

นางมัลลิกา แก่กล้า ประธานเจ้าหน้าที่บริหาร บริษัท เด็กซ์ซอน เทคโนโลยี จำกัด (มหาชน) หรือ DEXON ให้สัมภาษณ์ผ่านรายการ “ข่าวหุ้นเจาะตลาด” ออกอากาศทาง Kaohoon TV Online และสถานีวิทยุกระจายเสียง ขส.ทบ. FM 102 MHz ว่า ภายหลังการนำหุ้นเข้าซื้อขายหุ้นในตลาดหลักทรัพย์ เอ็ม เอ ไอ (mai) เมื่อวันที่ 31 มี.ค.2566 ที่ผ่านมาว่า บริษัทจะนำเงินที่ได้จากการระดมทุนราว 554 ล้านบาท เพื่อไปขยายธุรกิจอย่างเป็นรูปธรรม หลังจากได้นำเสนอแผนให้กับคณะกรรมการบริษัท และจะมีการวางแผนการเติบโตในธุรกิจต่างประเทศที่ชัดเจน
สำหรับเงินที่ได้จากการระดมทุนบริษัทมีเป้าหมายมุ่งเน้นที่จะเติบโตคือตลาดในต่างประเทศ โดยวางกลยุทธ์ไว้ในพื้นที่สหรัฐอเมริกา และในประเทศเนเธอร์แลนด์ (ทวีปยุโรป)  เนื่องจากมองว่าตลาดดังกล่าวมีโอกาสในการเติบโตสูงในด้านการให้บริการตรวจสอบทางวิศวกรรมระบบท่อด้วยเทคโนโลยีขั้นสูง (Smart Pigging Technology) ที่มีคู่แข่งในตลาดน้อยราย
โดยเฉพาะการตรวจสอบรอยแตกขนาดเล็กในระบบท่อส่งที่ต้องใช้เครื่องมือพิเศษที่มีเทคโนโลยีสูงที่บริษัทพัฒนาขึ้น (Hawk Pipeline Crack Detection and Measurement System) นอกจากนี้จะนำเงินมุ่งเน้นพัฒนาเทคโนโลยีระบบตรวจสอบด้วยทีมวิจัย 70-80 ท่าน และนำไปพัฒนาเทคโนโลยีที่ตอบสนองต่อความต้องการของลูกค้า และการเปลี่ยนแปลงของอุตสาหกรรม
“สำหรับผลการดำเนินงานในปี 2565 บริษัทมียอดขายและระดับอัตรากำไรสุทธิ 17 % และวางเป้าหมายการเติบโตภายใน 3-5 ปีข้างหน้าประมาณ 15-20% ภายหลังได้นำเงินจากการระดมทุนไปขยายธุรกิจในต่างประเทศตามแผนที่วางไว้”
สำหรับแนวโน้มผลประกอบการไตรมาส1 /66 ทิศทางออกมาดี และแนวโน้มปี 2566 ทางบริษัทมั่นใจว่าจะประสบความสำเร็จตามเป้าหมายที่วางไว้”
สำหรับโครงการธุรกิจบริษัทมีสัดส่วนรายได้ในประเทศอยู่ที่ 65% และต่างประเทศ 35% และวางเป้าสัดส่วนรายได้ต่างประเทศจะขยายตัวมากกว่าในประเทศอยู่ที่ 55%  เนื่องจากตลาดต่างประเทศมีคู่แข่งการให้บริการขั้นสูง และได้รับการยอมรับจากลูกค้ามีไม่มาก ในขณะที่พื้นที่ท่อลำเลียงที่อยู่ในสหรัฐและยุโรปมีปริมาณมาก เพราะฉะนั้นโอกาสที่จะเติบโตและได้รับความไว้วางไว้จากลูกค้ามีสูง
ส่วนแผนงานในอนาคตบริษัทได้ร่วมมือกับบริษัทน้ำมันยักษ์ใหญ่ในสหรัฐฯ ซึ่งเป็นโครงการวิจัยร่วมกับบริษัทซึ่งได้รับการสนับสนุนผลิตอุปกรณ์ตรวจสอบ ที่มีความแม่นยำได้สูง และได้นำตัวอุปกรณ์ที่พัฒนาไปทดลองที่โครงการแคนาดาประมาณ 108 กิโลเมตร โดยได้ส่งมอบกับลูกค้าและได้รับการยืนยันจากลูกค้าเป็นที่เรียบร้อยว่า ผลการตรวจสอบมีความแม่นยำสูง ดังนั้นตรงนี้ถือเป็นกลยุทธิ์ที่จะนำเทคโนโลยีนี้ไปตีตลาดทั้งสหรัฐแลยุโรป ไปขยายฐานรายได้ในอนาคต
ด้านนโยบายจ่ายเงินปันผลให้แก่ผู้ถือหุ้นในอัตราไม่น้อยกว่า 40% ของกำไรสุทธิ สำหรับผลประการปี 2565 อยู่ในส่วนกำไรสะสม โดยจะต้องรอเสนอที่ประชุมคณะกรรมบริษัทเพื่ออนุมัติการจ่ายปันผลให้ผู้ถือหุ้นเดิมและผู้ถือหุ้นใหม่
ด้านนายวิชา โตมานะ กรรมการผู้จัดการฝ่ายวาณิชธนกิจ บริษัทหลักทรัพย์ ฟิลลิป (ประเทศไทย) จำกัด (มหาชน) ในฐานะที่ปรึกษาทางการเงินของ DEXON เปิดเผยว่า ในส่วนเงินระดมทุนหลักๆนำไปขยายธุรกิจในสหรัฐและยุโรปและนำไปพัฒนาทีมวิจัย และลดต้นทุนทางการเงิน และส่วนที่เหลือใช้เป็นทุนหมุนเวียนเพื่อขยายธุรกิจตามเป้าหมายตามแผน
ทั้งนี้ด้วยจุดเด่นที่เป็นบริษัทไทยมีศักยภาพและการให้บริการมากกว่า 40 ประเทศทั่วโลก และบริษัทมีสถาบันพัฒนาบุคลากรทั้งภายในและภายนอก และการคิดค้นอุปกรณ์ตรวจสอบใช้ระยะเวลาพัฒนามานานถือเป็นจุดเด่นที่สามารถแข่งขันในต่างประเทศ
ส่วนความเสี่ยงมีเพียงเรื่องบุคลากรที่ต้องรักษาเอาไว้ให้ได้ โดยบริษัทมีแนวทางป้องกัน อาทิ ฝึกอบรมทั้งภายในประเทศและต่างประเทศ และเปิดโอกาสให้พนักงานได้เดินไปต่างประเทศเพื่อสร้างประสบการณ์กับลูกค้าต่างชาติ
ด้านผลการดำเนินงานปี 2565 เติบโตกระโดด เนื่องจากปี 2564 สถานการณ์โควิด-19 ส่งผลกระทบต่อการบริการในต่างประเทศและเป็นข้อจำกัดกระทบความสารมารถในการทำกำไร ดังนั้นปี 2565 สถานการณืช์โควิด-19 เริ่มคลี่คลาย และบริษัทสามารถส่งทีมงานไปให้บริการในต่างประเทศได้ปกติ ส่งผลทำให้กำไรในปี 65 เติบโตโดดเด่น ด้วยศักยภาพการให้บริการโดยเฉพาะในต่างประเทศ ดังนั้นระดับอัตรากำไรสุทธิ 17% ถือว่าเป็นระดับปกติ ส่วนเป้าหมายการสร้างรายได้ 15-20 % เริ่มเห็นในปีนี้หลังจากเสนอแผนขยายธุรกิจทั้งสหรัฐและยุโรป